Študentské rádio

Študentské rádio (staršie internátne rozhlasové štúdio alebo internetové rádio študentov, skratka IRŠ) je rozhlasová stanica tvorená študentmi vysokých škôl a vysielajúca hlavne pre vysokoškolákov.

História 
Najväčší rozmach internátne rozhlasové štúdiá dosiahli v 80-tych rokoch minulého storočia, keď boli alternatívou k štátom kontrolovaným masmédiám. V tom čase existovalo IRŠ prakticky na každom vysokoškolskom internáte. 
Koncom osemdesiatych rokov vznikla celoslovenská súťaž IRŠ-iek Štúdioráma, neskôr Amatérsky zvukový záznam. IRŠ-ká sa aktívne zúčastňovali aj na všeobecných rádioamatérskych súťažiach RadioRally a Fonorama.
V 90-rokoch IRŠ-ká postupne prenechali miesto komerčným rádiostaniciam, ktoré v počiatkoch výdatne zásobili skúsenými pracovníkmi.
V roku 2005 sa podarilo obnoviť celoslovenskú súťaž vysokoškolských a internátnych rádií s názvom Rádiorallye.

Zoznam IRŠ na Slovensku

Zaniknuté IRŠ

Bratislava 
 IRŠ MD-1 – ŠD Ľudovíta Štúra. [MD-1 (vysielacie štúdio), MD-2 (hudobná sekcia) a MD-3 (nahrávacie štúdio)] 
 IRŠ MG – ŠD Mladá Garda
 IRŠ Družba – ŠD Družba
 Rádio Bernolák – ŠD Jura Hronca

Košice 
 Rádio Univerzita – ŠD Medická 6

Nitra 
 IRŠ pod Zoborom – Univerzita Konštantína Filozofa v Nitre
 IRŠ Mladosť – ŠD Mladosť
 Rádio Plus – Univerzita Konštantína Filozofa v Nitre

Trnava 
 IRŠ Karavána – STU, ŠD Miloša Uhra

Ružomberok 
 Pulz Rádio – Katolícka univerzita v Ružomberku

Trenčín 
 Rádio Trench Town – Trenčianska univerzita Alexandra Dubčeka v Trenčíne

Rozhlas
Rozhlas na Slovensku
Študentské internáty na Slovensku